28 
for Højvandslinien og kun ganske undtagelsesvis overskylles af 
Havvandet. 
Talitrus-Orchestia Samfundet er ikke så stærkt afhængigt af Sand¬ 
strandens Karakter som Bledius-Dyschirius Samfundet. Om Sandet 
er fint, eller grovt, spiller ikke større Rolle, selv på stenet Strand 
vil man kunne finde en Del af de for dette Samfund karakteristi¬ 
ske Former. Derimod skyr de de af Sandalgerne sammenbundne 
Sandflader. Man vil derfor trælfe det vel udviklet så at sige over¬ 
alt ved vore Sandstrands-Kyster, hvor der ikke er for meget Læ. 
Dyrene lever nemlig af al Slags af Havet opskyllet organisk Ma¬ 
teriale, Planter eller Dyr, hører derfor naturligvis ikke hjemme på 
Kyster, der er så rolige, at intet opkastes på Stranden. 
Karakteristisk for dette Samfund er først og fremmest Amphi- 
poderne Talitrus locusta Pallas, Talorchestia Deshayesi Aud. og 
Orchestia littorea Mont.; endvidere forskellige Flue-Arter. (Måske 
regnes hertil også rettest Billerne Cillenum laterale, Diglossa mersa 
og en Podur, Hypogastrara viatica Tullberg, og enkelte andre Dyre¬ 
former, som dog ikke kendes fra vore Kyster ( Diglossa submarina, 
Aépus fulvescens ); da jeg ikke selv har iagttaget disse, skal jeg 
ikke udtale mig bestemtere herom). Fælles for dem alle er det, 
at de er hurtige i deres Bevægelser (— modsat Dyrene i Bledius- 
Dyschirius Samfundet —) i Overensstemmelse med, at de må kunne 
undgå at fanges af Bølgerne, når de færdes i Strandkanten. Alle 
de nævnte Amphipoder er dårlige Svømmere, særlig Talitrus. Fan¬ 
ges de af Bølgerne, gør de knap Forsøg på at svømme, men lader 
sig føre passivt op og ned med Bølgerne, indtil de skylles så højt 
op, at de bliver tilbage, når Bølgen trækker sig tilbage. Så graver 
de sig hurtigst muligt ned, før næste Bølgeslag kommer og fører 
dem bort igen, eller de hopper skyndsomst højere op, hvor de er 
i Sikkerhed. Lykkes det dem ikke at få Fodfæste, drukner de 
åbenbart. Jeg har undertiden fundet døde Talitrus liggende op¬ 
skyllet; der kan næppe være Tvivl om, at de var omkommet på 
den Måde. 
De tre nævnte Amphipoder er hovedsagelig Natdyr. Om 
Dagen finder man dem kun sjældnere frit på Stranden; kommer 
man ud på Stranden sent om Aftenen, vil man finde dem krav¬ 
lende i Strandkanten, ofte i uhyre Skarer (særlig Orchestierne). 
De springer da op, så snart man nærmer sig; det er som Insekt- 
